
EVELYN WEVER-CROES 





Prome Minister Evelyn Wever-Croes: 
1-7 augustus 


SIMAN INTERNACIONAL DI LECH’I PECHO 


“Lechi di pecho ta wordo reconoci como e miho fuente di 
nutricion pa crecemento y desaroyo sano di un mucha” 


Mundialmente, desde 1992, un siman 
den augustus ta wordo dedica na e 
conscientisacion di e importancia y 
necesidad pa cria baby na pecho. Siman 
Internacional di Lech'i Pecho ta cuminsa 
dia 1 di augustus y ta termina dia 7 di 
augustus. 








Lechi di pecho ta wordo reconoci como 
e miho fuente di nutricion pa crecemento / VA SIM 
V desarovo sano di un mucha den por lo | 

menos su prome 6 luna di bida. Lech'i 
pecho ta yuda protehe e mucha di hopi 
infeccion y malesa y tambe ta fortalece 
su sistema inmunologico. Por menciona 
tambe cu criando e recien naci na pecho 
ta kita un gasto grandi na lechi di formula. 


AN INTERNACIONAL 
DI LECH’I PECHO 






Va 





Lech'i pecho tambe ta parti di e Metanan 
di Desaroyo Sostenbel #3 (SDG.s #3) pa 
crea conscientisacion na un mundo mas 
saludabel, prospero y sostenibel. 


“Lechi di pecho ta contribui na e salud die 
baby pero tambe di e mama. Importante 
ta tambe e laso afectivo entre e mama 
y e baby ya den e prome minuutnan 
di su nacemento. Mi ta encurasha tur 


Lech'i pecho ta wordo reconoci como e 
miho fuente di nutricion pa crecemento y 
mama y futuro mamanan, mientras nan desaroyo sano di un mucha! 
salud ta permiti, pa nan duna pecho na 
nan recien naci', Prome Minister Evelyn 


Wever-Croes a expresa. 

Premier Evelyn Wever - Croes: 


PRESENTACION DI 2 BUKI DI 
SR. EARNEY LASTEN 


“Aruba tin un hoya di documentonan di nos historia y awo e 
ta na nos pa duna esaki bida” 


Den fin di siman Prome Minister Evelyn Wever - Croes a 
presencia e presentacion di dos buki di sr. Earney Lasten. E 
presentacion aki a tuma luga na Hoffi Shon Shoco den Parke 
Arikok. 

“A methodology for planning and designing staged-authentic 
heritage attractions in small island nations” y e buki “Orua to 
Aruba: an island story 1300-2000” ta basa riba nos historia 
y con pa converti esaki den un atraccion turistico. E estudio 
pa traha riba e documentacionnan a tuma 5 afia y ta consisti 
di informacionnan hopi interesante pa cual Premier Wever - 
Croes a keda hopi impresiona. 


“E bukinan ta laga nos cu herment pa practica y crea di esaki 
un desaroyo economico a traves di atraccion turistico na nos 
pais caminda cu turistanan na Aruba por sifia conoce kico nos 
historia ta”. 





Prome Minister a duna di conoce cu for di e presentacion di 
e bukinan el a ricibi hopi informacion di cosnan cu e mes no 
tabata sa di nos historia, pues cu ta mustra cu semper bo 
tin espacio pa sifia mas. E bukinan ta bon pa nos mes como 
ciudadano, pero tambe un bunita detaye como regalo na turista 
y bishitantenan di exterior, pasobra nan ta contene Aruba su 
historia y esaki sigur ta di hopi balor. 





“Mi ta gradici sr. Lasten pa e trabou y esfuerso grandi pa traha 
un documentacion asina amplio riba historia di nos pais y pa 
laga nos cu un hoya di documentonan y awo e ta na nos pa 
duna esaki bida. Pabien cu e dos bukinan aki”, Prome Minister 
a expresa. 

Prome Minsiter Evelyn Wever-Croes: 


REUNIONNAN CU STAKEHOLDERS EN 
CONEXION CU FORMACION DI GABINETE 
WEVER-CROES Il 


E areanan cu a wordo cubri ta Ensefiansa, Cultura y Religion 
A PONE ENFASIS RIBA ENSENANSA 


Dialuna 2 di augustus a sigui e reunionnan cu stakeholders 
cu formador Evelyn Wever-Croes en conexion cu formacion di 
Gabinete Wever-Croes. A trata e temanan di Ensefiansa, 
Cultura y Religion y participa SPCOA, Directie Onderwijs, Scol 
Soeur Juliette (antes Emma School), Scol Paso Pa Futuro, 
Unoca y Clero Catolico. 


Manera ya e bira costumber, dialuna tambe, despues di e 
reunionnan, cada persona encarga a duna nan declaracion 
na prensa di e reunionnan cu a tuma luga y tambe a haya 
y contesta preguntanan cu tawata al caso y preguntanan 
adicional di prensa. E personanan cu a duna declaracion ta: Sr 
Randall Croes di SPCOA; Sra Ana Maria Proveyer di Directie 
Onderwijs: Jocelyn Jacobs di Scol Soeur Juliette; Doris 
Franken di Scol Paso Pa Futuro; Sra Rayenne Hernandez di 
Unoca; Pastor Andres Macovic, Clero Catholico. 


Despues di reunionnan Prome Minister Evelyn Wever-Croes 
a duna un resumen di loke a wordo treci den e reunionnan. 
Prome Minister a expresa cu principlamente a concentra riba 
ensefiansa. 


E Scolnan Protestant na Aruba, (SPCOA) Directie Onderwijs, 
Scol Soeur Juliette, Scol Paso Pa Futuro y den cierto sentido 
Clero Catolico pa e parti di SKOA, a enfatisa cu e importante ta 
pa e alumno por ta central den tur decision y e docente mester 
haya sosten necesario pa por pone e alumno central. Y gobierno 
tin su compromiso pa trece trankilidad den enseñansa. Esaki 
ta loke tur a pidi tambe. 


“Ta importante pa traha riba mehoracion di e calidad di 
enseñansa, crea oportunidad igual pa tur studiante teniendo 
cuenta cu e necesidadnan individual di cada studiante”. 


Y tambe a enfoca riba e 21st century skills, e habilidadnan 
necesario pa siglo 21 pa asina nos studiantenan por ta exitoso 
den futuro. Riba enseñansa special cu Scol Soeur Juliette 
y Scol Paso pa Futuro a toca temanan di importancia cu e 
scolnan ta considera necesario pa garantisa cu cada alumno 
den enseñansa special por haya loke cu nan tin derecho riba 
dje. 


Cu UNOCA a trata e importancia di desaroyo cultural di Aruba 
y pa percura cu cada ciudadano tin conocemento cultural. Y pa 











| = 7 re 

saca tur duda kico ta cultura na Aruba, ta importante pa esaki 
forma parti di ensefiansa. Y a pidi UNOCApa traha un plan con 
pa hiba cultura mas cerca den ensefiansa. 


Clero Catolico a trece dilanti e temanan di mas importancia 
pa nan, nan participacion y e trabounan di Caritas y e trabou 
di Clero Catolico a y ta haciendo den e pandemia pa esnan 
mas vulnerabel den nos comunidad. A palabra tambe cu lo 
mantene comunicacion. 


“Awe tawata un dia hopi interesante. Nos tin tur confiansa cu 
di awor en adelante nos lo bay trece trankilidad cu tanto ta 
worde desea riba e terenonan aki especialmente riba e tema 
di ensefiansa poniendo e alumno central, sosten pa e docente 
y aumenta e calidad di ensefiansa”, Prome Minister a expresa. 








WS ONLINE T 


Dialuna 2 Augustus 2021 





MINISTER DI FINANSA, ASUNTONAN ECONOMICO Y CULTURA | 








MINISTER XIOMARA MADURO 





E proyecto di restauracion di e monument na Steenweg 19 ta 
yegando su final. Despues cu e edificio a conoce varios cambio 
durante afianan, cu e restauracion Stichting Monumentenfonds 
Aruba a hiba e exterior di e edificio bek na su forma original. Cu 
e adaptacionnan aki e edificio a haya entre otro su balcon bek, 
decoracionnan y popchinan a bin bek pero tambe e decoracion 
di palo conoci manera 'Gingerbread'. 


Casnan cu decoracion den estilo 'Gingerbread' no ta hopi 
comun na Aruba pero si nos tin algun monumentonan caminda 
por mira e influencia di e estilo architectonico aki di siglo 19. 
E estilo conoci cu e nomber di ‘Gingerbread’ ta un estilo di e 
era di arkitectura Victoriano (1837-1901). 


Durante afianan 1830, constructornan mericano a cuminsa 
interpreta e arkitectura di Renacimiento Gotico Europeo cu 
detayenan elabora den palo pa decora casnan construi di palo 
na Merca. 


Esaki tabata conoci tambe manera Carpinteria Gotico. E 
prome disefionan tabata simpel pero mas na mitar di siglo 19 
cu e invento di e "scroll" zaag a cuminsa cu e produccion den 
masa di palonan mas fini corta den diferente disefio. Asina a 
cuminsa transforma casitanan di palo simpel den casnan unico 
decora. 

No ta tur hende tabata di acuerdo cu e estilo aki. Andrew 
Jackson Downing, un defensor di e Renacimiento Gotico 
a critica e estilo bisando cu casnan di palo di costo abou cu 
tabata chikito y simpel no mester ta decora cu decoracionnan 
elabora cu ta pertenece na villanan grandi. 


Apesar di esaki e estilo a keda fuerte, principalmente den 
areanan residencial di Chicago durante añanan 1860. Durante 
un candela grandi na aña 1871 un gran parti di e casnan aki 
a bay perdi pero e estilo di arkitectura a sigui expande den 
areanan occidente di Merca. Actualmente Cape May tin un di 
e coleccionnan mas grandi di ‘Gingerbread Houses di siglo 19. 




















Pa locual ta e area di Caribe e estilo di ‘Gingerbread’ a haci su 
entrada na 1880 na Haiti. Casnan di clase halto tabata tin un 
architectura unico combina cu tradicionan local y influencianan 
di afo entre 1880 y 1920. Na 1895 tres hoben di Haiti; Georges 
Baussan, Léon Mathon, and Joseph-Eugéne Maximilien a 
studia arkitectura na Paris caminda nan a haya e inspiracion 
pa adapta e movimiento architectural di ‘Gingerbread’ segun 
e clima di Haiti diseñando casnan cu patronchinan vibrante y 
colornan yamativo. Mayoria casnan den barionan rico tabata 
construi den e estilo aki y despues e a expande pa e resto di 
e pais. 

Algun caracteristica die casnan ‘gingerbread’ tahopi decoracion 
y patronchinan den forma di canchi. Randnan di dak decora cu 
disefionan den palo, balconnan habri y ta pone hopi atencion 
na e partinan angular y vertical di e cas. 


Despues di 1925 por a nota cu a cambia den estilo di 
architectura na Haiti debi na materialnan di construccion 
moderno y cambionan den regulacion di construccion. Pero 
despues di 1946 por mira casnan di clase media a adopta e 
estilo architectural di ‘Gingerbread’ atrobe. 

Otro parti di mundo a adopta e estilo architectonico aki 
principalmente na e otro islanan di Caribe por haya hopi di e 
casnan decora te awendia. 


Na Aruba, contrario na mayoria di e islanan den Caribe por 
haya bek e decoracionnan di ‘Gingerbread’ principalmente 
na edifcionan grandi y no na e casitanan di palo tradicional. 
Mayoria di e edificionan aki ta data di afianan diesnuebe 
binti, asina nos por haya e tipo di decoracion di palo aki na 
edificionan manera Stadhuis y tambe dos di e monumentonan 
cu ta pertenece na e compleho di Museo Archeologico, conoci 
manera Cas Ecury. 


Na e skina di John G Emanstraat cu Emmastraat y tambe na 
Bernhardstraat na San Nicolaas por haya ainda algun casita di 
palo cu ‘gingerbread’ pero na un estilo mas simplifica y awor 
cu e restauracion di e edificio di ex Botica Aruba na Steenweg 
19 a trece e decoracion aki bek. Na mayoria di e edificionan e 
decoracion ta forma parti di e balcon of veranda di e edificio. 











MINISTER DANGUI ODUBER 

Minister Dangui Oduber: 


PA LUNA DI AUGUSTUS 2021 ARUBA LO 
RICIBI 8 CALLS DI BARCONAN CRUSERO 


Den luna di juni 2021 Aruba a ricibi su promer liña crusero 
desde maart 2020. E no tawata facil pa Aruba Ports Authority 
y tampoco pa nos turismo pa bai mas di 1 aña y 3 luna sin 
ningun barco crusero. Minister Oduber conhuntamente cu APA 
y tambe ATA a bin ta haciendo hopi esfuerzo pa cruseronan 
por ta bek na Aruba. Di e forma aki na un manera pro activo 
a aserca cruseronan y a splica kiko e situacion ta na Aruba 
y tambe a comparti e protocolnan cu liñanan crusero. Aruba 
tawata e promer pais cu cruseronan a cuminsa “sail”. 


Awe nos por ta satisfecho cu e cantidad di barconan crusero 
gradualmente ta aumentando y den luna di augustus 2021 
Aruba lo bai ricibi 8 calls cu ta un aumenta gradual den 
comparacion cu luna di juli 2021. 


Cu esaki Aruba ta continua su recuperacion di nos turismo 
crusero. Sigur esaki ta crea oportunidadnan pa nos economia, 
pa cuponan di trabou, pa tour operators, pa taxistnan, pa 
restaurant y tambe pa pais Aruba. 


Mescos tawata e caso cu e bishitantenan stayovers, turismo 
crusero lo mira un crecemento gradualmente. Minister Oduber 
tin e confianza cu e recuperacion di turismo crusero tambe ta 
sigui segun e proyeccionan di APA. 


E desaroyo di nos turismo crusero ta hopi importante pa nos 
recuperacion. E ta importante pa Aruba Ports Authority pero 
tambe pa nos turismo y economia. 


Turismo ta e pilar number uno di nos isla y nos tur a nota 
e importancia di e industria di crucero den nos economia, 
awor cu esaki tabata inactivo pa mas di un aña. Awo nos ta 
den e proceso di recuperacion y mescos cu ta sosodiendo cu 
aerolineanan, awor nos ta enfoca tambe riba e liñanan crucero 
pa yega nos isla atrobe. Nos a traha duro pa por tin tur protocol 
di salud na ordo, pa hunto cu e liñanan di crucero nos percura 
pa bienestar di tur nan pasaheronan, nan tripulacion y sin 








lubida nos pueblo tambe. 


Pa loke ta trata yegadanan di barconan crucero pa e resto di 
aña Minister Oduber ta bisa: “lo ta bay tin 24 call e aña aki 
di Carnival Horizon y ta premira cu lo bay ricibi 69 call total 
pa afia 2021, nos ta hopi contento y agradecido cu nos por 
a logra convence e dos lifianan di crucero aki, cu ta Royal 
Caribbean cu tin e lifia di Celebrity, y tambe Carnival Cruise 
Line”. Nos ta mira cu e luna aki lo tin mas call cual ta un bon 
señal. E ta indicativo di e confianza cu lifianan crusero tin den 
nos maneho y nos economia. 


Minister Oduber ta hopi satisfecho cu e recuperacion di nos 
turismo crusero considerando e hecho cu ainda e pandemia 
tey presente. E variante delta ta causando un aumento di 
casonan substancial na Aruba y nos mester ta hopi vigilante 
na esaki pasobra e por tin consequencia pa nos recuperacion 
di nos turismo si casonan ta sigui aumenta. Minister Oduber 
ta sigui recomenda y URGI tur esnan cu ainda no a vacuna 
pa bai tuma nan vacuna mas pronto posibel pa di e forma aki 
cuida nan propio salud y proteha nan mes. 

Minister Plenipotenciario Guillfred Besari 


MINISTER BESARIL A DESPEDI DI E PROME 
GRUPO DI STUDIANTE PA HULANDA 


Minister Plenipotenciario Guillfred Besaril hunto cu Minister di 
Ensefiansa a.i. Glen-bert Croes y directora di Departamente 
di Ensefiansa Annemarie Proveyer-De Groot, tabata na ae- 
ropuerto Reina Beatrix awe 1 di augustus pa despedi di e 
prome grupo di studiante cu a sali pa Hulanda pa sigi nan 
estudio avansa 





Minister Besaril a bisa di ta orguyoso riba e trabaonan cu 
Arubahuis a bai ta haci pa ricibi nos stu-diantenan. E team 
di Arubahuis, e mentornan y miembronan di e POC ta bon 
prepara pa ricibi e studiantenan y duna nan guia nesesario 
e prome dianan pa facilita den nan estadia y asina nan por 
cuminsa cu nan estudio. 

















DIADOMINGO ATARDI 1 DI AUGUST 2021, 
ARUBA A ATENDE UN MISA SPECIAL 
PA CONMEMORA E FAYECIMENTO DI 
PRESIDENT JOVENEL MOISE DI HAITI 


President Moise a wordo asesina cruelmente dia 7 di juli 2021 
na su residencia priva na Port-au-Prince, Haiti. President Moise 
tabata popular na Haiti, entre otro debi na su compromiso di lo 
percura pa tur hogar na Haiti tin electricidad. Tambe Presidente 
Moise a priminti di converti Haiti den un exportador principal di 
Banana — principalmente pa e mercado di Alemania, creando 
asina trabow pa miles di persona na Haiti. 


E ceremnonia aki a tuma lugar na Amsterdam, den presencia 
di representantenan di diferente paisnan den Caribe, 
Hulanda y Belgica. Aruba tabata tin e oportunidad di firma e 
Condoleanceboek — cu a keda otorga na e Embahador di Haiti 
pa Hulanda y Belgica, Sr. Jesse Jean, Ph.D. 


Ariba e foto (cortesia di Sra. Pilar Awad di e Embahada di Sto. 
Domingo na Den Haag, Hulanda) por presencia Sr. Jesse 
Jean, Ph.D., Embahador di Haiti pa Hulanda y Belgica, Sra. 
Carol Voges, Directora di St. Maarten House na Den Haag y 
Sr. Eddy Paris, Representante di Aruba na Union Europeo y 
Minister Plenipotenciario Suplemente di Aruba na Den Haag”. 

PROME GRUPO DI STUDIANTENAN A YEGA 
BON HULANDA 





Cu vuelo 732 di KLM a yega awe 2 di augustus un cantidad di 
73 studiante 

Arubano pa sigi un estudio avansa na nivel di HBO of 
Universidad na Hulanda. Esaki ta e prome vuelo cu studiante 
cuta yega Hulanda. Ta trata aki di studiantenan cu ta bai studia 
na Maastricht, Venlo, Eindhoven, Utrecht Almere, Amsterdam, 
Diemen y Den Haag. 


Na Schiphol un delegacion consistiendo functionarionan di 
Departamento di Ensefiansa di 

Arubahuis, studiementor y miembronan di e POC (Plaatselijke 
Opvangcommissie) a ricibi e studi-antenan. 


Pafor di e sala di yegada e studiantenan na un forma bon 
coordina y organisa a haya instruccion di personal di Cas di 
Aruba, mentornan y miembronan di e POC unda nan mester 
a para den grupo pa warda nan turno pa bai na e bus cu lo 
hiba nan na nan ciudad di estudio. Mescos cu tur afia Robby 
Schouten tabata presenta na Schiphol pa haci un reportahe di 
e yegada di e studiantenan pa su pro-grama Leu foi Cas. 


Mayan e studiantenan lo cuminsa cu e programa di “opvang” 
obligatorio, cual lo dura entre tres dia y un siman. Durante e 
dianan aki e studiantenan nobo lo haya e guia nesesario den 
nan ciudad unda pa sigur cuater afia of mas nan lo biba y 
studia. 

E prome afia e studiante ta ricibi guia di e studiementor, pero 


D Tawi 04 








pa e resto di su estudio e ta cai bou di Arubahuis. 


E afia aki e studiantenan a ricibi como regalo un ehemplar di 
e buki ‘Sombra di Recuerdo' di e conocido escritor Arubano 
Quito Nicolaas. Un palabra di gradicimento ta bai pa Bookish 
Plaza, Irene de Cuba y Quito Nicolaas pa e bunita gesto aki na 
nos studiantenan. 





1/5 AINLINE Dialuna 2 Augustus 2021 





Ri issib di ps Publico: 
¡AT 


Segun resumen di awe 31 persona a recupera y un total di42 na 111 cu fayecimento di un residente. 

caso nobo di COVID-19 a keda registra cual 3 ta turista y 39 ta Datos ta ilustra subida continuo di casonan nobo cu un average 
residente. E cifranan aki ta representa un ‘Positivity rate’ bou semanal di 57 caso pa dia y un average di ‘positivity rate’ 
di nos residentenan di 29%. semanal di 26% pa dia. 





& FAS SY Es th 


Cantidad di casonan activo di COVID-19 pa awe ta 489 y Hospital tin 17 persona interna di cual 4 ta den ICU v riba piso 
cantidad di favecidonan relaciona cu COVID-19 ta aumenta general tin 13 persona interna. 





TOTAL RESIDENTE NO-RESIDENTE 


42 39 8 
Activo 489 398 91 
11207 10227 980 
Positivo 11807 10734 1073 
till 109 2 























Dialuna 2 Augustus 2021 








Decoratiecommissie Aruba 
Comision Condecoracion Real Aruba 
“Duna honor na esun(nan) cu merece honor” 


ULTIMO SIMAN PA ENTREGA PROPOSICIONNAN 
PA CONDECORACION REAL 2022 


Diabierna 6 di augustus 2021 ta e ultimo dia pa entrega 
proposicionnan pa personanan ricibi un condecoracion Real 
otro aña, na ocasion di celebracion di aña di Rey na april 2022. 


Pa un persona por wordo considera pa haya un condecoracion 
Real mester tene cuenta cu e accento ta cay riba prestacionnan 
particular pa y den comunidad. Tin dos categoria: 


. Trabou boluntario, pues trabounan pa cual e persona no 
alta ricibi salario; 
. Prestacionnan particular cu un persona a haci contra 


pago, pues den su trabou. E prestacionnan aki mester ta di un 
caliber y nivel di e halto ey cu nan surpasa locual normalmente 
ta wordo spera di su trabou y mester tin un balorexcepcional 
pa desaroyo di Aruba. 


Tur persona of instancia cu conoce un persona cu na su 
opinion ta merecedor di un condecoracion Real por entrega un 
proposicion. Pa haci e proposicion aki mester haci uzo di dos 
formulario special. 

E formularionan aki ta obtenibel na balie abou na entrada 
na Bestuurskantoor na Playa, na Bestuurskantoor na San 
Nicolas of cerca e miembronan di Comision Condecoracion 
Real Aruba. Tambe lo por download e formularionan for di e 
website di gobierno: www.gobierno.aw, www.overheid.aw, 
www.government.aw 


Mester yena e formularionan di proposicion completamente y 
detayadamente y e persona(nan) of e instancia cu ta haci e 
proposicion ('voorsteller') mester firma esaki. 

E motivacion di e peticion ta di importancia crucial. 

Pa evalua e meritonan di un persona cu ta propone pa un 
condecoracion Real ta di sumo importancia pa duna tur 
informacion pidi riba e formularionan y pa menciona tur dato y 
informacion cu por duna realse na e trabou(nan)/actividad(nan) 
desplega door di e persona en cuestion. 


Mester haci e entrega di un proposicion pa un condecoración 
Real na balie di bestuurskantoor Oranjestad den un envelop 
cera dirigi na Bureau Minister van Algemene Zaken, na 
atencion di Decoratiecommissie Aruba, Bestuurskantoor, L.G. 
Smith Blvd. 76, Oranjestad, Aruba. 


E aña aki e ultimo dia pa entrega un proposicion pa un 
condecoracion Real pa aña 2022 ta diabierna 6 di augustus 
2021. Por fabor tuma nota cu proposicionnan incompleto y 














proposicionnan cu a drenta despues di diabierna 6 di augustus 
2021 lamentablemente no por wordo trata. 


Den caso cu tin cualkier pregunta of pa mas informacion por 
tuma contacto cu e miembronan 
di Comision Condecoracion Real Aruba: 
sra. F. Perez-Lopez (tel. 583-8425) 
sr. V. Frank (tel. 587-4979) 
sra. N. Anthony (cel. 593-1921) 
sra. |. Nicolaas-Ras (tel. 584-8880) 
sra. R. Garrido (cel. 593-1820) 
sr. D. Figaroa (cel. 741-0100) 
Tambe por acerca e comision via e-mail: 
gmail.com 


condeco.aruba@ 

